Dos mesos després que la irrupció del coronavirus precipités l'aturada sobtada de l'activitat esportiva a Catalunya i, en conseqüència, les instal·lacions i equipaments haguessin de tancar portes, el sistema esportiu del país es va reactivant de manera progressiva.
Les mesures de flexibilització han permès gradualment el pas de la pràctica esportiva en espais oberts a l'entrenament en instal·lacions, clubs i centres esportius, com ara els Centres d'Alt Rendiment, els Centres de Tecnificació Esportiva i els Centres Especialitzats de Tecnificació.
A casa nostra, alguns d'aquests complexos, on es preparen les figures de l'esport català, ja han engegat la maquinària i aquesta setmana han rebut els primers grups d'esportistes enmig d'unes mesures higièniques i sanitàries a les quals caldrà acostumar-se durant un temps.
El director del Consell Català de l'Esport, Antoni Reig, ha comprovat avui com el Circuit de Barcelona-Catalunya, després de 68 dies tancat, ha reiniciat puntualment la seva activitat amb una sessió d'entrenaments protagonitzada per alguns pilots mundialistes, tant del Campionat del Món de MotoGP com del Campionat del Món de Superbikes: Ana Carrasco, Gabri Rodrigo i Xavi Vierge.
El Consell Català de l'Esport ha resolt la convocatòria de subvencions per a l'organització i participació en activitats esportives federades corresponents a la temporada 2019-2020, uns ajuts que sumen un global de 748.740 euros i que beneficiaran un total de 81 clubs de tot el territori català per dur a terme 91 actuacions.
Després dels aclariments del Ministeri de Sanitat respecte el contingut de l'Ordre Ministerial SND/422/2020, de 19 de maig, publicada avui al BOE, per la qual es regulen les condicions per a l'ús obligatori de mascaretes durant la situació de crisi sanitària ocasionada per la COVID-19, i després de fer la consulta al comitè tècnic del PROCICAT, la Secretaria General de l'Esport i de l'Activitat Física informa al sector esportiu el següent:
El Consell Català de l'Esport ha obert avui la convocatòria de subvencions pluriennals per als consells esportius de Catalunya per dur a terme els programes d'esport escolar del curs 2019-2020.
L'import total dels ajuts és de 5 milions d'euros, que es reparteix en 4,1 milions d'euros aquest any 2020 i 900.000 euros l'any 2021.
Arran del dubtes generats sobre l'aplicació de l'Ordre SND/414/2020 que modificava l'Ordre SND/388/2020, s'informa que, després de fer la consulta al comitè tècnic del PROCICAT i atès que el marc territorial de referència utilitzat a Catalunya per fer el procés de desconfinament és la regió sanitària i en alguns casos les àrees de gestió assistencials (AGA), s'estableix que aquest és el límit geogràfic que cal aplicar per a la pràctica d'esport a l'aire lliure en el col·lectiu d'esportistes federats/des, alt nivell i professionals de Catalunya.
La consellera de la Presidència i portaveu del Govern, Meritxell Budó, ha visitat avui, acompanyada del secretari general de l'Esport i de l'Activitat Física, Gerard Figueras, el Centre d'Alt Rendiment Esportiu (CAR) de Sant Cugat del Vallès en el primer dia de reobertura després de tancar les portes fa més de dos mesos per la crisi sanitària de la Covid-19.
Arran de les instruccions fetes públiques ahir pel Ministeri de Sanitat en l'Ordre SND/414/2020, de 16 de maig, en què es flexibilitzen determinades restriccions establertes en la declaració d'estat d'alarma per a les fases 0 i 1 del Plan para la transición hacia una nueva normalidad, la Secretaria General de l'Esport i de l'Activitat Física (SGEAF) exposa al sector esportiu català les mesures que afecten el desenvolupament de la pràctica esportiva a partir del proper dilluns 18 de maig en l'àmbit professional, d'alt nivell, alt rendiment i federat.
La Comissió Europea (CE) ha obert tres convocatòries d'ajuts per facilitar l'impuls de projectes on l'esport pot reforçar el seu rol social i ser protagonista en la millora de les condicions de vida de les persones.
Les convocatòries van destinades a iniciatives que promoguin quatre aspectes: la integració i la inclusió social de les persones refugiades, els intercanvis i la mobilitat educativa, el seguiment i la orientació de joves en risc de radicalització, i l'esport de base.
El Govern ha autoritzat avui la signatura del conveni de col·laboració entre el Consell Català de l'Esport (CCE) i l'Institut Català de Finances (ICF) que ha de permetre la posada en marxa de la línia específica de préstecs per cobrir les necessitats de liquiditat de les entitats esportives afectades per l'emergència de la COVID-19.